text: Voldsom brand i motorcykelklubs tilholdssted
  10 juni 2016 kl. 08.55
  40 brandfolk skulle der til for at slukke en brand i MC Gallernes klubhus på Fuglevangsvej i Horsens - så voldsom var den. Hele klubhuset er udbrændt.
  Klokken 00.50 i nat blev Sydøstjyllands Brandvæsen kaldt ud en brand på Fuglevangsvej. Motorcykelklubben MC Gallernes klubhus stod i flammer.
  Branden var så voldsom, at der måtte tilkaldes ekstra mandskab fra Beredsskabsstyrelsen Midtjylland, så hele 40 brandfolk brugte det meste af natten på at tæmme flammerne i klubhuset og det tilhørende værksted, fortæller indsatsleder Dennis Ottosen til TV SYD.
  - Da branden er så voldsom allerede, da brandvæsnet når frem, og flammerne står ud af taget på klubhuset, beslutter vi hurtigt at opgive at trænge ind i de to bygninger og slukker udelukkende branden udenfra, siger indsatslederen.
  Først klokken 6.45 fredag morgen kunne de sidste brandfolk forlade stedet. Klubhuset stod ikke til at redde.
  Politiets teknikere undersøger nu årsdagen til branden.
  ","")$x("","")%>-->
  